دونیانین گلمیش گئچمیش ان یاخشی قاپی‌چیلاری آراسین‌دا گؤستریلن جانلویجی بوفون، مؤوسوم سونون‌دا یوونتوسدان آیریلاجاغینی آچیقلادی.
ایتالیا فوتبالینین افسانه‌لرین‌دان بوفون، آلیانز ایستادیومون‌دا مطبوعات توپلانتیسین‌دا کلوب لاشقانی آندرا آنیلی ایله بیرلیک‌ده کامئرالارین قارشیسینا چیخدی.
تجروبه‌لی قاپیچی، جمعه ارته‌سی گونو وئرونا اویونون‌دا سون دفعه یوونتوس قالاسینی قورویاجاق.
۲۰۰۱.جی ایلده پارمادان یوونتوسا ۵۳ میلیون بورویا ترانسفر اولان بوفون، ان باهالی قاپی‌چی عنوانینی دا الین‌ده توتور.
۴۰ یاش‌لی بوغون قارالی - آغلی فورمایلا ۱۷ ایلده ۹ لیگ شامپیون‌لوغو یاشادی.
۵ ایتالیا سوپر کاپی، ۴ ایتالیا کاپی قالدیران بوفون، یوونتوسون سری ب شامپیوناسین‌دا دا تیمین قاپیسینی قورویوردو.
ایتالیا میلی تیمی ایله ۲۰۰۶.جی ایلده دونیا کاپی سئوینجی یاشایان تجروبه‌لی قاپیچینین تک اکسیگی ایسه شامپیونلار لیگی کاپی.
شامپیونلار لیگینده ۳ دفعه فینال اوینایان بوفون، بو کاپی قالدیراممادی.
بوفونون، فوتبالا باشلادیغی پارما و یا لیوئرپول‌دا داوام ائتمه‌سی گؤزلنیلیر.
